Source: http://docplayer.fi/1055228-Raportti-irlannin-puheenjohtajuuskauden-kokous.html
Timestamp: 2016-10-21 00:41:58+00:00
Document Index: 3203258

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ']

⭐RAPORTTI IRLANNIN PUHEENJOHTAJUUSKAUDEN KOKOUS
RAPORTTI IRLANNIN PUHEENJOHTAJUUSKAUDEN KOKOUS
Download "RAPORTTI IRLANNIN PUHEENJOHTAJUUSKAUDEN KOKOUS"
1 RAPORTTI IRLANNIN PUHEENJOHTAJUUSKAUDEN KOKOUS Köyhyyttä kokevien ihmisten osallisuus yhteiskunnassa Tie osallisuuteen on kaksisuuntainen EU:n kolmas köyhyyttä kokevien ihmisten kokous Palais d Egmont, Bryssel2 Järjestetty Euroopan Unionin komission ja Belgian sosiaalihallinnon köyhyydenvastaisen osaston tuella. Lisäksi tukea on saatu Euroopan köyhyydenvastaiselta verkostolta (EAPN). EAPN Rue du Congres B 1000 Bryssel. Painettuna tämä raportti on saatavissa englannin- ja ranskankielisenä. Sähköisessä muodossa se on tuotettu myös bulgariaksi, tanskaksi, suomeksi, saksaksi, kreikaksi, unkariksi, italiaksi, puolaksi, portugaliksi, espanjaksi, ruotsiksi sekä flaamin kielellä. Raportin eri versioita voi ladata tietokoneelle EAPN:n verkkosivuilta osoitteesta Kiitokset Projektin koordinaattori: Micheline Gerondal Raportin ja tutkimuskatsauksen kirjoittaja: Margo Gorman Valokuvaaja: Mathias Horemans Suomenkielinen käännös: Satu Linna 23 Alkusanat (puheenjohtajamaa Irlanti) Yksi suurimmista haasteista, joita EU:n jäsenvaltiot ottivat itselleen Euroopan Neuvoston Lissabonin kokouksessa vuonna 2000 oli: toimia päättäväisesti köyhyyden poistamiseksi vuoteen 2010 mennessä. Pitkän aikavälin tavoitteena ei siis ole vain vähentää köyhyyttä vaan poistaa se kokonaan. Ratkaiseva työ tämän tavoitteen saavuttamiseksi tulee tehdä vuoteen 2010 mennessä. Tämä ei voi tarkoittaa vain sitä, että valtioiden köyhille ja sosiaalisesti syrjäytyneille tarjoamia tukipalveluja parannetaan. On puututtava voimakkain toimenpitein niihin tekijöihin, jotka vieläkin aiheuttavat köyhyyttä ja syrjäytymistä Euroopassa. Näiden tekijöiden poistaminen vaatii määrätietoista työtä. Avoimen koordinaation menetelmää käyttäen EU:n jäsenvaltiot pyrkivät vastaamaan näihin haasteisiin kansallisten köyhyyden ja syrjäytymisen vastaisten toimintasuunnitelmien avulla. Tässä prosessissa tiedostetaan, että köyhyyden poistaminen ei vaadi vastuuta ja sitoutumista pelkästään hallituksilta. Koko yhteiskunnan kaikkien toimijoiden on oltava mukana antamassa työhön omia näkökulmiaan. Köyhyyttä arjessaan kokevat ihmiset itse ovat tässä mielessä selkeästi avaintoimijoita. Juuri hehän joutuvat kärsimään köyhyyden aiheuttamista ongelmista. Sitä kautta heille kertyy tärkeää kokemusperäistä tietoa köyhyyden syistä ja parhaista tavoista poistaa niitä sekä siitä, mihin asioihin pitäisi ensisijaisesti panostaa. Näin ollen EU:n puheenjohtajamaa Irlanti on tyytyväinen voidessaan edistää tämän avainryhmän asiantuntemuksen hyödyntämistä EU-tasolla toimimalla köyhyyttä kokevien ihmisten kolmannen kokouksen ( toukokuuta) järjestäjänä. Tukeaan kokoukselle ovat antaneet EU:n komissio, Belgian hallitus sekä Euroopan köyhyydenvastainen verkosto EAPN. Haluan kiittää kaikkia kokouksen järjestelyihin osallistuneita merkittävästä avusta. Erityiset kiitokset kuuluvat kokouksen osanottajille, joiden ansiosta tapahtuma onnistui niin hyvin. Koska kyseessä oli ensimmäinen tämäntyyppinen kokous EU:n laajentumisen jälkeen, haluan kiittää erikseen myös uusista jäsenmaista tulleita kokousedustajia. He toivat keskusteluihin uuden ulottuvuuden ja tulevat varmasti jatkossa toimimaan voimakkaasti sen hyväksi, että köyhyyden poistaminen pysyy yhtenä EU:n tärkeimmistä tavoitteista. Kokouksen teemana oli tie osallisuuteen on kaksisuuntainen. Tarkoituksena oli painottaa, että hallitusten on sekä kansallisella että EU:N tasolla tärkeää toimia yhdessä niiden ihmisten kanssa, jotka arjessaan kohtaavat köyhyyttä. Erilaisia käytäntöjä kehitettäessä on pyrittävä ottamaan näiden ihmisten itse esittämät huolenaiheet ja ehdotukset täysivaltaisesti huomioon. Tässä raportissa on mukana julkilausumateksti, jonka EU:n puheenjohtajamaa Irlanti välitti ministerineuvoston kokoukselle ( ). Se heijastelee edellä mainitusta teemasta käytyjen keskustelujen tuloksia. Kaiken kaikkiaan raportti tarjoaa selkeän kuvan kokouksen kulusta. Toivomme, että mahdollisimman monilla köyhillä ihmisillä, heidän kanssaan työskentelevillä eri alojen toimihenkilöillä sekä hallitusten ja kaikkien muiden toimijoiden edustajilla eri puolilla EU:ta olisi mahdollisuus lukea se. Olen iloinen Luxemburgin perhe- nuoriso- ja sosiaaliasiain ministerin Marie-Jose Jacobsin lupauksesta, että Luxemburg järjestää omalla puheenjohtajakaudellaan ensivuonna vastaavanlaisen kokouksen. Näin ollen kokous on jatkossakin tärkeä vuosittain toistuva tapahtuma taistelussa köyhyyttä ja syrjäytymistä vastaan. Mary Coughlan, perhe- ja sosiaaliministeri Huomautus: Tämän kokouksen jälkeen Ministeri Coughlan on siirtynyt Irlannin hallituksessa toisen salkun haltijaksi. Tällä hetkellä maan sosiaali- ja perheasiain ministerinä toimii Seamus Brennan. 34 SISÄLLYS Osa 1: Johdanto Taustaa Puheenjohtajan mietteitä Kokouksen viesti ministerineuvoston kesäkuun 2004 kokoukseen Osa 2: Konferenssiraportti Avajaisistunto Kokemusten vaihtoa: raportteja työpajoista Keskustelua paneelin jäsenten ja kokouksen muiden osanottajien välillä Loppukommentit Päätelmiä: teoriasta käytäntöön Osa 3: Tutkimuskatsaus Kysely Esimerkkejä Liite 1: Ohjelma Liite 2: Osanottajaluettelo 45 Osa 1: Johdanto Taustaa Lissabonin kokouksessa vuonna 2000 EU:n ministerineuvosto päätti luoda strategian voimakkaista toimenpiteistä, joilla köyhyys pyrittäisiin poistamaan unionin maista vuoteen 2010 mennessä. Euroopan neuvosto kokoontui Nizzassa saman vuoden joulukuussa ja sitoutui strategian mukaisiin yhteisiin tavoitteisiin. Yksi sovituista päämääristä on saada kaikki toimijat myös köyhyydessä elävät ihmiset mukaan strategian toteuttamiseen. Tässä tarkoituksessa järjestettiin Belgian puheenjohtajuuskaudella (2001) EU:n laajuinen köyhyyttä ja syrjäytymistä arjessaan kokevien ihmisten kokous. Samanlainen tapahtuma järjestettiin vuonna 2003 Kreikan toimiessa Euroopan Unionin puheenjohtajamaana. Näissä kokouksissa korostettiin, että köyhien ihmisten on tärkeää osallistua työhön asemansa parantamiseksi. Tuli todistetuksi, että heidän mukana olonsa avulla voidaan kehittää päätösten tekoa ja edistää niiden toteuttamista. Työn toteutumisen seuraamiseksi pidettiin Irlannin puheenjohtajakaudella EU:n kolmas köyhyyttä kokevien ihmisten kokous vuonna Tukea järjestelyille saatiin EU:n komissiolta sekä Belgian hallitukselta. Euroopan köyhyydenvastainen verkosto (EAPN) on tarjonnut kokousten toteuttamiseen teknistä ja logistista tukea. Köyhyyttä kokevien ihmisten kolmas kokous pidettiin juuri EU:N laajenemisen jälkeen. Puheenjohtajamaa Irlannilla oli ilo toivottaa uusien jäsenmaiden edustajat ensikertaa tervetulleiksi mukaan. Tapahtuman aikana oli hyvä tilaisuus luoda uusia kontakteja sekä saada uudenlaisia ajatuksia ja näkökulmia taisteluun köyhyyttä ja syrjäytymistä vastaan. Kreikan puheenjohtajakaudella pidetystä toisesta köyhyyttä ja syrjäytymistä kokevien ihmisten kokouksesta tehtiin raportti työllisyys- ja sosiaaliasiain neuvostolle, joka kokoontui kesäkuussa Raportti sisältää seur. ehdotuksen: Jäsenvaltioiden tulisi tehostaa ponnistelujaan lisätäkseen köyhien ihmisten osallisuutta yhteiskunnan toimintaan sen kaikilla tasoilla ja kehittääkseen tähän tarvittavia rakenteellisia verkostoja. Kolmannen kokouksen tavoitteena oli: kehittää uusia tapoja, joilla köyhyyttä ja syrjäytymistä elämässään kokevien ihmisten osallistumismahdollisuuksia voi parantaa yhteiskunnan kaikilla tasoilla sekä vahvistaa tai kehittää sellaisia rakenteellisia verkostoja, jotka helpottavat osallistumista. Tavoitteen tukemiseksi puheenjohtajamaa Irlanti päätti yhteistyössä syrjinnänvastaista ohjelmaa johtavan komitean sekä EAPN:n kanssa teettää tutkimuksen siitä, Minkä verran tukea tällaiset rakenteelliset verkostot saavat. Tutkimuksella haettiin tietoa mekanismeista, joilla köyhiä ihmisiä saadaan mukaan toimintaan. Tutkittiin myös, onko heidän mukana olostaan ollut apua laadittaessa kansallisia sosiaalisen inkluusion toimintasuunnitelmia, joilla on tärkeä merkitys koko EU:n inkluusiostrategioille. EU:n komission syrjinnänvastaisen komitean ja Euroopan köyhyydenvastaisen verkoston jäsenet kokosivat vastauksia yhteen kansallisella tasolla. Tutkimuksen tulokset esitellään tämän raportin 3. osassa. Ennen kolmatta kokousta eri maiden edustajaryhmillä oli mahdollisuus kokoontua erikseen keskustelemaan asioista, joita halusivat tuoda varsinaiseen kokoukseen. Näin voitiin ottaa käsiteltäviksi paikallisella ja kansallisella tasolla esiin nousseita kysymyksiä ja ongelmia. Nämä kysymykset kumpusivat suoraan köyhyyttä ja sosiaaliseen inkluusioon liittyviä vaikeuksia kokeneiden ihmisten omista kokemuksista ja pohdinnoista. Kokouksessa ne herättivät vilkasta keskustelua. Suurin osa kokoukseen osallistuneista oli ihmisiä, jotka kohtaavat köyhyyttä ja syrjäytymistä omassa arjessaan ja ovat alkaneet työskennellä yhdessä muiden kanssa parantaakseen omaa tilannettaan sekä perheidensä ja yhteisöjensä asemaa. Lisäksi oli mukana köyhyyttä vastaan taistelevien kansalaisjärjestöjen edustajia sekä johtavissa asemissa olevia sosiaalityöntekijöitä. Myös EU:n eri instituutioilla sekä sosiaalisen suojelun komitean ja syrjinnänvastaisen ohjelman komitean jäsenillä oli kokouksessa vahva edustus. 56 EU:n köyhyyttä ja syrjäytymistä kokevien ihmisten kokous ei vähennä niiden järjestöjen ja verkostojen työn merkitystä, jotka valvovat köyhien ja syrjäytyneiden ihmisten oikeuksia. Pikemminkin se on osoitus siitä, että EU:n puheenjohtajatasolla pidetään tärkeänä kuulla köyhien ja syrjäytyneiden kansalaisten ääntä: siitä, että näiden ihmisten tulee voida olla mukana rakenteellisissa verkostoissa, joiden avulla helpotetaan heidän osallistumistaan yhteiskunnan toimintaan. Puheenjohtajan mietteitä Kolme EU:n köyhyyttä kokevien ihmisten kokousta ovat tuoneet yhteiskunnan pohjalla eläviä EUkansalaisia näkyvästi julkisuuden valokeilaan, marginaalista keskiöön. Kerrostaloasunnoista, tilapäismajoituksista ja asuntoloista, syrjäisiltä kujilta, unohdetuista kylistä ja yksinäisistä paikoista nämä ihmiset ovat tulleet Palais d Egmontiin, jossa Euroopan valtiomiehet kokoontuvat. On mahdollista, että he edustavat suorastaan vallankumouksellista kehitystä. Toukokuussa 2004 pidetty kolmas kokous osoitti, että kahden aiemman kokouksen jälkeen on edistytty. Samalla kuitenkin nähtiin, miten paljon vielä voitaisiin saavuttaa. Mitkä sitten olivat ennakkokäsitykseni? Olin miettinyt köyhyyden pitkää historiaa poliittisena kysymyksenä eri puolilla Eurooppaa: köyhäinhoitolakeja, 1800-luvun lopun tutkimuksia ja raportteja köyhien asemasta, hyvinvointivaltion syntyä ja kehitystä 1900-luvun puolivälissä, myöhempiä havaintoja hyvinvointivaltioiden virheistä ja köyhyyden uudelleen löytämistä 1960-luvulla, Euroopan integraation varhaisvuosina. Euroopan integraatio alkoi Rooman sopimuksesta, jossa köyhyydestä tai syrjäytymisestä ei puhuttu mitään. Ilmeisesti 1970-luvun talouslama ja hyvinvointivaltion kriisi kuitenkin tekivät tuleville EU-maille selväksi, että näihin ongelmiin on puututtava ja tehtävä jotakin niiden ratkaisemiseksi luvulle tultaessa köyhyys oli noussut kansalliseksi puheenaiheeksi vain muutamissa maissa. Sen jälkeen asia on kuitenkin tullut esille useimmissa maissa. Vuosien varrella köyhyyden, tai syrjäytymisen, painoarvo eurooppalaisessa keskustelussa on jatkuvasti kasvanut. Tämä johtuu EU:n avainhenkilöiden aloitteellisesta ja päättäväisestä toiminnasta. EU:n jäsenmaiden ja ehkä joidenkin muidenkin valtioiden osalta EU:n instituutioilla on ollut tärkeä merkitys köyhyyden tuomisessa keskustelun ja erilaisten toimenpiteiden kohteeksi. Näin on saatu aikaan jatkuvaa vaikkakin hidasta edistystä. Kehitys alkoi EU:n kolmesta köyhyysohjelmasta. Ajan hengen mukaisesti ensimmäisessä ja toisessa köyhyysohjelmassa (1970- ja 1980-luvuilla) näytti olevan taipumus sysätä vastuu parannuksista suurelta osin paikallisen toiminnan sekä köyhien ihmisten omien ratkaisujen varaan. Ongelmana pidettiin koordinaation puutetta valtakunnallisten ja paikallisten työmuotojen välillä. Ratkaisuksi esitettiin paikallisten toimijoiden, myös köyhien ihmisten, saamista liikkeelle. Kustannukset hoituivat pienillä avustuksilla. Käsitykset muuttuivat myöhemmin 1980-luvun mittaan, kun huomattiin, että uusköyhyys uhkasi tiettyjä riskiryhmiä hyvinvoivan yhteiskunnan sisällä, ja että yhteismarkkinoiden toteuttamisella ja teollisuuden uudelleen organisoitumisella on sosiaalisia haittavaikutuksia. Vuosi 1989 oli vedenjakaja Keski- ja Itä-Euroopan kehityksessä. Kansanvalta saavutti historiallisen voiton valtion ylläpitämästä kontrollista. Tuo vuosi oli vedenjakaja myös EU:n sosiaalipolitiikassa. Uusi termi oli syrjäytyminen. Huomio kääntyi eri maiden valtakunnalliseen politiikkaan ja sen kyvyttömyyteen estää syrjäytymistä. Euroopan yhteisön kolmannessa köyhyysohjelmassa (Poverty III) säilyi ajatus köyhien omasta osallistumisesta toimintaan. Painopiste kuitenkin siirtyi valtion virastojen alueelliseen ja paikalliseen työhön: siihen, miten ne voisivat ja niiden pitäisi yhdessä erilaisten sosiaalialan yhteistyökumppaneiden kanssa toimia tehokkaasti ja koordinoidusti syrjäytymisen ehkäisemiseksi. Painopiste oli siis nyt valtioissa. Kolmannen köyhyysohjelman jälkeen seurasi tauko: alettiin epäillä EU:n kykyä puuttua köyhyyteen. Tämä ongelma ratkesi, kun Amsterdamin sopimus vuonna 1997 antoi Euroopan neuvostolle muodolliset valtuudet rohkaista jäsenmaita yhteistyöhön taistelussa syrjäytymistä vastaan. Näin aukesi tie, joka vuonna 2000 johti Lissabonissa kokoontuneen ministerineuvoston päätökseen asettaa tavoitteiksi suurempi sosiaalinen koheesio ja tehokas toiminta köyhyyden poistamiseksi. Myöhemmin samana vuonna Euroopan neuvoston Nizzan kokous päätti uudesta poliittisesta inkluusioaloitteesta (NAPs/inclusion). Tavoitteena oli innostaa kaikkia unionin 67 jäsenmaita aktiiviseen, kattavaan ja hyvin suunniteltuun toimintaan syrjäytymisen ehkäisemiseksi. Tämä EU:n laajuinen prosessi käynnistyi seuraavana vuonna, Samana vuonna pidettiin EU:n ensimmäinen köyhyyttä kokevien ihmisten kokous. Kolmenkymmenen vuoden kuluessa Euroopan köyhät ihmiset ovat edenneet paikallisten köyhyysprojektien kohteiden ja osanottajien asemasta subjekteiksi ja tasa-arvoisiksi toimijoiksi EU-tason konferensseihin, joissa käsitellään köyhyyteen liittyvää poliittista päätöksentekoa sekä kansallisella että unionin tasolla. Minulle oli kunnia saada toimia EU:n kolmannen köyhyyttä kokevien ihmisten kokouksen puheenjohtajana. Ennen kokousta, sen aikana ja jälkeenpäin oli kunnia työskennellä puheenjohtajamaa Irlannin edustajien ja Euroopan köyhyydenvastaisen verkoston johtaman järjestelykomitean jäsenten kanssa. He tekivät kovasti työtä toteuttaakseen kaiken osanottajien kannalta parhaalla mahdollisella tavalla. Oli kunnia tavata irlantilaisia, belgialaisia ja luxemburgilaisia ministereitä sekä komission virkamiehiä. He osoittivat olevansa henkilökohtaisesti sitoutuneita vuoropuheluun ja eri ryhmien asiantuntemuksen hyödyntämiseen EU-tasolla tehtävässä köyhyydenvastaisessa työssä. Oli myös suuri ilo tavata kokouksen muita osanottajia. He jakoivat keskenään sekä kokouksen järjestäjien ja erityisasiantuntijoiden kanssa huoliaan ja kokemuksiaan: sitä mitä he ovat joutuneet kärsimään ja mitä ovat oppineet. Saimme tietää, mitä he voivat meille opettaa, ja mitä me muut voimme heiltä oppia. He myös kertoivat, mitä voitaisiin ja pitäisi tehdä köyhyyden poistamiseksi. Mielestäni kokouksessa nousi selkeästi esille kolme pääteemaa. Niihin kaikkiin liittyy sekä saavutettua edistystä että vielä täyttymättömiä lupauksia. Teemat vastaavat kolmea toiminnan tasoa. 1. Köyhien ihmisten omien kokemusten ja mielipiteiden arvon tunnustaminen Henkilökohtainen kokemus köyhyydestä: vaikka päättäjillä olisi miten paljon tietoa ja hyvää tahtoa tahansa, he eivät pysty kehittämään politiikkaa, ohjelmia ja käytäntöjä, joilla köyhyyttä ja syrjäytymistä voidaan estää, jos eivät tiedä, millaista on olla köyhä. Sellaista tietoa he voivat saada vain köyhiltä ihmisiltä itseltään. EU:n köyhyyttä kokevien ihmisten kokoukset osoittavat, että tällainen tiedonvaihto on mahdollista. Tässä kokouksessa kuultiin värikkäitä kuvauksia monista köyhyyden seurauksista ja siitä, miten nykyihmiset kokevat nämä ongelmat. Aina tulee esille uusia asioita. Tällä kertaa mainittiin muun muassa sellaisiin yleisten palveluiden tarjoajiin kuin sähkö- ja vesilaitoksiin liittyvät vaikeudet: markkinat ovat vapautuneet, eivätkä toimihenkilöt aina ymmärrä asiakkaiden tilannetta. Lasten asemaa haittaava uusi köyhyyden muoto on se, ettei pääse hyödyntämään informaatioteknologiaa. Kuulimme myös nuorten ihmisten kidnappauksista ja hyväksikäytöstä eri puolilla maailmaa. Euroopassakin toimivat uudet rikolliset ihmismarkkinat. Mutta oli myös paljon myönteisiä kertomuksia aloitteista, joita köyhät ihmiset ja heidän yhteistyökumppaninsa ovat tehneet, ja joissa kunnioitetaan heidän omia oikeuksiaan ja valintojaan. 2. Viralliset järjestelyt, jotka antavat köyhille mahdollisuuden osallistua kansalliseen päätöksentekoon Köyhien ihmisten asiantuntemuksen hyödyntäminen kansallisella tasolla: Tähän raporttiin on liitetty erinomainen tutkimus, joka osoittaa, että on olemassa monenlaisia mekanismeja, joilla voidaan tukea köyhien osallistumista kansalliseen päätöksentekoon. Kokouksessa olleet ministerit kertoivat omissa maissaan tehdyistä lakialoitteista, joiden tavoitteena on antaa valtiolle mahdollisuus kuulla ääniä yhteiskunnan pohjalta. Sieltä päättäjille tulevia viestejä voidaan hyödyntää kansallisessa suunnittelutyössä. Niitä voidaan myös käyttää keskustelun ja toiminnan perustana Euroopan neuvoston kokouksissa. Terminologia ja asiantuntemuksen hyödyntämisen muodot vaihtelevat maasta toiseen. Irlannissa ja Belgiassa on kumppanuussopimuksia, joiden puitteissa köyhien omat ja heidän hyväkseen toimivat järjestöt tekevät yhteistyötä muiden sosiaalialan toimijoiden kanssa. Luxemburgissa järjestöt ovat saaneet oikeuden liittyä korkeimman neuvoston, Conseil Superieurin, jäseniksi. Ranskassa on vuodesta 1998 lähtien ollut Conseil National de Lutte contre les Exclusions niminen syrjäytymistä vastustava toimielin. Tänä vuonna Ranskan kansalliseen toimintasuunnitelmaan liitettiin suurelle yleisölle suunnattu syrjäytymisen vastainen kampanja. Tanskassa toimii ns. haavoittuvien ryhmien neuvosto. Tämäntapaisia ratkaisuja on monissa muissakin maissa. 78 Kaikki nämä yritykset hyödyntää kansalaisten omaa asiantuntemusta ovat kuitenkin kokouksen osanottajien kannalta myös ongelmallisia. Joskus järjestelyt, joissa kuluttajia käytetään asiantuntijoina, palvelevat kyllä parempiosaisia mutta eivät köyhiä. Jopa sosiaaliturvaan liittyvät kuluttajakyselyt saattavat edistää vahvojen intressiryhmien eivät vaikeimmassa asemassa olevien ihmisten aseman parantamista. Missä määrin yksittäiset köyhät ihmiset voivat saada äänensä kuuluville verrattuna köyhyyden parissa toimivien järjestöjen mahdollisuuksiin? Entä minkä verran siedetään yksittäisiä kampanjoijia ja metelin nostajia silloinkaan, kun he ovat oikeutetulla asialla? Joka tapauksessa kansalliset viestintä- ja asiantuntijuusjärjestelyt sekä yhteydet kunkin maan hallitukseen mahdollistavat köyhille ihmisille yhteyden EU:n päätöksentekojärjestelmiin. Merkittävimpiä rooleja Euroopan Unionin näyttämöllä esittävät nimenomaan hallitukset. 3. EU:n tasolla tarvittavat lisätoimenpiteet EU:n toimintaa: kuten olen edellä todennut, EU:n instituutiot, ainakin sosiaalialaan liittyvät, ovat toimineet uskottavasti ja edistyksellisesti köyhyydenvastaisessa työssä. Näin ne ovat vaikuttaneet eri maiden kansalliseen kehitykseen. Nykyiset sopimukset antavat Euroopan Unionille mahdollisuuden tehdä syrjinnänvastaisia aloitteita. Tämä oikeus säilyy myös Unionin perustuslakiluonnoksessa. Avoimen koordinaation menetelmän soveltaminen kansallisiin inkluusiota parantaviin toimintasuunnitelmiin alkaa jo hyödyttää köyhiä ihmisiä kaikkialla Euroopassa. Mutta ja tämä onkin suuri mutta EU:n toiminta painottuu talouselämään. Ainakin tällä hetkellä sosiaaliset kysymykset nähdään toissijaisina. Näin ollen köyhät eivät ole ainoa muita huonommassa asemassa oleva ryhmä: myös sosiaaliministerit ovat hallitusten muita jäseniä heikommassa asemassa sekä kansallisella että EU:n tasolla. Huolimatta politiikan ja sosiaalisten liikkeiden välisistä jännitteistä poliitikkojen ja kampanjoijien on tultava toimeen keskenään. Siksi on köyhien ihmisten etujen mukaista vahvistaa köyhyyden parissa työskentelevien ministereiden yhteistyötä muunlaisia tehtäviä hoitavien ministerikollegoidensa kanssa. Tästä syystä sosiaaliset uudistukset ovat niin monimutkaisia. Politiikassa uudistajat jäävät eri leirien väliin. Kokoukseemme osallistuneet ministerit lupasivat viedä siellä kuultuja viestejä eteenpäin Euroopan neuvostoon ja vaatia lisää köyhien asemaa parantavia toimia sekä neuvostolta että omien maidensa hallituksilta. Toivokaamme, että mitä enemmän osallistumisen kaksisuuntaisella tiellä on liikennettä keskustelua köyhyydestä ja kansalaisten asiantuntemuksen hyödyntämistä sitä enemmän ne, jotka nyt näyttävät kulkevan eri suuntiin, tajuavat yhteisiä etujaan. Jos näin tapahtuu, on tulevaisuudessa luvassa vielä monia EU:N köyhyyttä kokevien ihmisten kokouksia. Seamus Cinneide Jean Monnet, EU:n sosiaalipolitiikan professori, Maynoothinn yliopisto, Irlanti 89 Puheenjohtajamaa Irlannin viesti EU:n ministerineuvoston kokoukseen kesäkuussa EU:n komission tuella ja yhteistyössä Belgian hallituksen ja Euroopan köyhyydenvastaisen verkoston kanssa puheenjohtajamaa Irlanti järjesti unionin kolmannen köyhyyttä kokevien ihmisten kokouksen. Tapahtuma toteutettiin toukokuuta 2004 Brysselissä. Kokouksesta nousivat välitettäviksi seuraavat tärkeät viestit: Lissabonin kokous asetti tavoitteiksi tehokkaat toimenpiteet köyhyyden poistamiseksi sekä suuremman sosiaalisen koheesion. Unionin jäsenvaltioiden pyrkiessä kohti näitä päämääriä on köyhille ihmisille luotu mahdollisuuksia osallistua tehokkaasti yhteiskunnalliseen toimintaan. Eri puolilla EU:ta on monia esimerkkejä hyvistä tähän suuntaan johtavista käytännöistä. Nyt on tärkeintä edistää, laajentaa ja syventää tätä kehitystä. 1. Kansallisten sosiaalisen inkluusion toimintasuunnitelmien (NAPs/inclusion) toteuttaminen ja edelleen kehittäminen on tämän prosessin oleellinen osa. Nämä suunnitelmat ovat tehokkaasti pitäneet köyhyyden poistamista poliittisen agendan huipulla sekä valtioiden sisällä että EUtasolla. Ne ovat myös aidosti tukeneet kaikkien asianosaisten osallistumista prosessiin. Köyhät ihmiset itse ovat tässä asiassa avaintoimijoita, ja heidät tulisi ottaa mukaan työprosessiin. 2. Jotta osallistuminen olisi tehokasta, sen tulee olla hyvin organisoitua, ja sille tulee antaa riittävästi resursseja. Tämä on tärkeä sosiaalinen investointi, koska se edistää kansallisten inkluusiosuunnitelmien toteutumista ja laajemminkin sosiaalisen koheesion lisääntymistä. 3. Osallistumisen tie on kaksisuuntainen. Hallituksen on oltava valmis kuuntelemaan kansalaisiaan. Tämä vaatii avoimuutta ja tehokasta toimintaa, jotta havaitut haasteet kohdataan suotuisaan kehitykseen johtavalla tavalla. Kansalaisille pitäisi antaa mahdollisuus olla mukana valvomassa ja arvioimassa suunnitelmien toteutumista. Tähän tarvitaan indikaattoreita, joilla voidaan mitata edistystä kansallisella tasolla ja vertailla tuloksia eri EUmaiden kesken. Tiedon, kokemusten ja hyvien käytäntöjen vaihto unionin 25 jäsenmaan kesken on keskeinen osa avoimen koordinaation menetelmää. Tämä ei koske vain hallituksia vaan kaikkia toimijoita, erityisesti köyhiä ihmisiä. Heidän tulee tietää, mitä kaikkea köyhyyttä poistavalla työllä voidaan saavuttaa. Tämä selviää, kun saa tietoa siitä, mitä muissa jäsenmaissa saadaan aikaan taloudellisten ja muidenkin olosuhteiden parantamiseksi. Ehdotetuissa linjauksissa tulisi pitää huolta siitä, että hyvien käytäntöjen vaihto ei vähene vaan tehostuu. 4. Köyhyyden syyt ovat mutkikkaita ja moninaisia. On kuunneltava kaikkien erilaisten köyhyydestä kärsivien ryhmien ääniä ja huolenaiheita. Kokouksessa nimettiin erityistä tukea tarvitseviksi ryhmiksi maahanmuuttajat ja kansalliset vähemmistöt, muualta muuttaneet varsinkin lapset huonoissa asunto-oloissa elävät ihmiset, asunnottomat, vammaiset ja yksinhuoltajat. 5. Köyhyyden moni-ilmeisen luonteen vuoksi tarvitaan muidenkin kuin sosiaaliministeriöiden toimenpiteitä. Terveydenhuollosta, opetuksesta, asumisesta, oikeuslaitoksesta ja valtion rahaasioista vastaavien ministeriöiden tuki on tarpeen, samoin kunkin maan sisäministeriön. 6. Monien ihmisten köyhyys johtuu pääasiassa syrjinnästä. Köyhillä ihmisillä on runsaasti havaintoja syrjinnän syistä ja ideoita tilanteen korjaamiseksi. Heidän osallistumistaan syrjinnänvastaisiin toimiin tulisi tukea ja rohkaista. Puheenjohtajamaa Irlannin edustajien mukaan kokouksessa tuotiin esille seuraavanlaisia ajatuksia: Jäsenvaltioiden tulisi luoda ja kehittää köyhyyttä arjessaan kokeville ihmisille mahdollisuuksia osallistua yhdessä muiden toimijoiden kanssa tehokkaaseen työhön köyhyyden poistamiseksi ja sosiaalisen koheesion lisäämiseksi. EU:n jäsenvaltioiden ja komission tulisi varmistaa, että köyhät ihmiset voivat mielekkäällä tavalla osallistua kansallisten inkluusiosuunnitelmien toteutuksen valvontaan ja arviointiin sekä tulevien suunnitelmien valmisteluun. Avoimen koordinaation prosessin linjauksia suunniteltaessa tämä osallistumistarve on aina otettava täysipainoisesti huomioon, erityisesti kansallisten inkluusiosuunnitelmien yhteydessä. 910 EU:n komission tulisi varmistaa, että köyhien ihmisten edut otetaan aina huomioon, kun käsitellään unionin rakennerahastojen tulevaa käyttöä tai tarkastellaan sosiaalipoliittista agendaa. Puheenjohtajamaa Irlanti antaa arvoa sille, että Luxemburg on kokouksen aikana luvannut järjestää seuraavan samantyyppisen kokoontumisen Brysselissä omana puheenjohtajakautenaan vuonna kannatamme myös Kreikan puheenjohtajakaudella vuonna 2003 ministerineuvostolle tehtyä ehdotusta. Sen mukaan EU:n komissio ja kukin puheenjohtajamaa vuorollaan sitoutuisi tällaisen kokouksen järjestämiseen osana vuosittaista työohjelmaa (samalla tavoin kuin jokavuotiset pyöreän pöydän keskustelut). Osa 2: Konferenssiraportti Avajaisistunto Puheenjohtaja: Professori Seamus Cinneide, Maynoothin Yliopisto, Irlanti Pääpuhujat: Puheenjohtajamaa Irlannin edustaja Gerry Mangan Belgian sosiaali- ja kaupunkisuunnitteluministeri Maria Arena Luxemburgin perhe-, sosiaali- ja nuorisoasiain ministeri Marie-Jose Jacobs EU:n komission työllisyys- ja sosiaalialan toiminnan johtaja Odile Quintin Isabelle Leborgne, edellisen kokouksen osanottaja ja Association Action Partenariat International Economique et Social järjestön edustaja Puheenjohtaja Professori Seamus Cinneide avasi kolmannen kokouksen puheenjohtajamaa Irlannin puolesta. Hän muistutti osanottajia siitä, että köyhyydenvastaisella työllä on Euroopassa pitkä historia. Kun ajattelee, miten voimakkaasti taloudelliset kysymykset hallitsevat globaaleja markkinoita, alkaa helposti suhtautua kyynisesti ajatukseen sosiaalisesta Euroopasta. Viimeisten 30 vuoden aikana Euroopassa on kuitenkin kiinnitetty huomiota myös köyhyyteen ja varmistettu, että joka puolella mannerta tehdään ainakin jotakin köyhyyden vähentämiseksi. Puheenjohtaja toivotti kokouksen pääpuhujat ja muut osanottajat tervetulleiksi ja rohkaisi kaikkia käyttämään kokouspäivät avoimeen keskusteluun ja hedelmälliseen ajatusten vaihtoon. Puheenjohtajamaa Irlannin edustaja Gerry Mangan toivotti osanottajat tervetulleiksi maansa silloisen perhe- ja sosiaaliministerin Mary Coughlanin puolesta. Ministeri oli pyytänyt häntä välittämään kokoukselle parhaat onnentoivotukset ja kertomaan, että oli itsekin aikeissa osallistua kokoukseen sen myöhemmässä vaiheessa, varsinkin loppukeskustelujen aikaan. Ministeri myös vakuutti omaa sitoutumistaan Euroopan neuvoston tavoitteiden mukaiseen tehokkaaseen toimintaan köyhyyden poistamiseksi EU:sta vuoteen 2010 mennessä. Toukokuun 1. päivästä 2004 alkaen tätäkin tavoitetta ovat toteuttamassa myös unionin 10 uutta jäsenmaata. Edustaja Mangan toivotti niistä tulleet osanottajat vielä erikseen tervetulleiksi kokoukseen. Maansa silloisen perhe- ja sosiaaliministerin Mary Coughlanin puolesta hän sanoi vielä: Sosiaalisen inkluusion kansalliset toimintasuunnitelmat, joita parhaillaan toteutamme, osoittavat, miten monimutkaista köyhyyden poistaminen on. Köyhyys ei johdu mistään yksittäisestä syystä, eikä sitä siis voi poistaa millään yksittäisellä ratkaisulla. Koko yhteiskunnan, ei vain hallitusten, täytyy sitoutua ottamaan vastuuta tavoitteen saavuttamisesta. Olen ollut mukana laatimassa Irlannin kansallista inkluusiosuunnitelmaa. Tässä työssä huomaa, miten monia ryhmiä suunnitelmien valmisteluun ja toteuttamiseen tarvitaan. Tarvitaan akateemisia tutkijoita ja muita asiantuntijoita analysoimaan ongelmien syitä ja mahdollisia ratkaisuja. Tarvitaan myös yhteistyökumppaneita muusta yhteiskuntaelämästä, kuten eri alojen työntekijöitä ja ammattiyhdistyksiä. Lisäksi pitää olla kansalaisyhteiskunnan tuki. Erityisen tärkeää on saada tukea kansalaisjärjestöiltä, jotka toimivat köyhien ihmisten parissa. Niillä on laajalti erityistietoa. EAPN on hyvä esimerkki tällaisesta järjestöstä. Hallitusten, varsinkin sosiaaliministerien, on johdettava köyhyydenvastaista työtä ja saatava siinä tukea ja apua EU:lta ja sen komissiolta. Ennen kaikkea tarvitaan köyhyyttä arjessaan kokevien ihmisten omaa osallistumista. He tietävät, millaista on olla 1011 köyhä. He tietävät, mistä heidän oma köyhyytensä johtuu. He tietävät senkin, millaisilla ratkaisuilla köyhyys voidaan poistaa niin, että hekin pääsevät nauttimaan sellaisesta elämän laadusta, jota me muut pidämme itsestään selvänä. Siksi tämä kokous on köyhyydenvastaiseen prosessiin sitoutumisen kannalta niin tärkeä. Kiitämme erityisesti Belgiaa jatkuvasta tuesta ja sitoutumisesta tähän työhön. Puheenjohtajamaa Irlannille on ilo varmistaa, että prosessi jatkuu. Jos todella aiomme poistaa köyhyyden, meidän on kuunneltava köyhien ihmisten omaa ääntä. Ministeri Mary Coughlan on lupautunut raportoimaan kokouksen tuloksista ministerikollegoilleen ja toivoo voivansa välittää heille voimakkaan, selkeän viestin. Ministeri Maria Arena totesi, että kolmas kokous on tärkeä osallisuuden prosessin kannalta. Tämän prosessin on oltava jatkuvasti käynnissä. Sen tulee myös olla tarpeeksi sensitiivinen ihmisten tarpeille ja ajatuksille. Tämä kokous osoittaa, että vastaavanlainen tapahtuma tulisi järjestää joka vuosi. Kuten tilastoista selvästi näkyy, köyhyyttä esiintyy edelleen, ja sitä on monenlaista. Köyhyys voi merkitä puhtaasti rahan puutetta, mutta kyse voi olla myös siitä, että ihmiseltä puuttuu mahdollisuus koulutukseen ja uuden teknologian hyödyntämiseen. Sosiaalisen inkluusion kansallisten toimintasuunnitelmien puitteissa on jo toteutettu tiettyjä toimenpiteitä, ja näiden työmuotojen asemaa on vahvistettava. Sosiaalinen Eurooppa ei ole abstrakti käsite. Se on jatkuvaa taistelua monilla eri tasoilla, ja tämä taistelu pitäisi tehdä näkyväksi. Jotta työ tulisi näkyväksi, on välttämätöntä osoittaa, miten sosiaalinen Eurooppa toimii. Asioista on puhuttava julkisesti. Tarvitaan keskustelua, jossa säilyy yhteys ruohonjuuritasolle. On varmistettava, että sosiaalisessa EU:ssa kaikkien ihmisten perustarpeiden toteutuminen turvataan vakailla sosiaaliturvajärjestelyillä, jotka takaavat jokaiselle oman paikan yhteiskunnassa. Kun Lissabonissa asetettuja tavoitteita on vaikea saavuttaa, on aina niitä, joiden mielestä meidän tulisi luopua taistelusta. Minusta meidän pitää kehittää ja vahvistaa toimintaamme. On tehtävä enemmän kuin vain autettava ihmisiä eroon köyhyydestä. On varmistettava, että kukaan ei vajoa köyhyyteen. Kansallisella tasolla myös yhteydet eri ministeriöihin, kuten esim. Belgian tasavertaisten mahdollisuuksien ministeriöön, ovat menestykseen johtavia avaintekijöitä. Ministeri Maria Arena kiitteli kokouksen järjestäjiä keskustelun avoimesta ilmapiiristä. Hän kertoi odottavansa innokkaasti puhujien viestejä ministerineuvostolle ja painotti, että jokaisen osanottajan on tärkeää välittää näitä viestejä omaan maahansa. Ministeri Jacobs aloitti puheensa sanomalla, että hänelle oli kunnia saada osallistua kokoukseen. Hän viittasi EU:n toisen köyhyyttä kokevien ihmisten kokouksen raporttiin, jossa todetaan, että osallistuminen tällaiseen prosessiin vaatii päättäjiltä aitoa kuuntelemisen taitoa. Ministeri Jacobs kertoi kaksi omaa ajatustaan kuuntelemisen ja kohtaamisen merkityksestä: Puhujaa kuunnellaan paljon keskittyneemmin, jos hän katsoo kuulijaa suoraan silmiin. Päätösten laatu paranee, jos niitä valmistellessa hyödynnetään sellaisten ihmisten asiantuntemusta, joita päätettävät asiat omakohtaisesti koskevat. Sosiaaliministerinä olen aina yrittänyt tavata niitä ihmisiä, joiden elämään vastuullani olevat päätökset vaikuttavat. Luxemburgin valtion koko tietysti helpottaa näiden tapaamisten järjestämistä! Ministeri Jacobs jatkoi antamalla esimerkkejä eräistä tärkeistä periaatteista: Nyky-yhteiskunnassa sosiaalipoliittiset päätökset, varsinkaan inkluusioon liittyvät, eivät enää perustu hyväntekeväisyysajatteluun vaan vastavuoroisiin velvoitteisiin. Siinä missä yhteiskunta sitoutuu edistämään jokaisen ihmisen oikeutta kunnollisiin elinolosuhteisiin, yksilön tulisi sitoutua tekemään se, mitä tähän tavoitteeseen pääsemiseksi tarvitaan. Vastavuoroisten velvoitteiden periaate antaa huono-osaisille ihmisille arvokkuutta. He eivät ole vain autettavia vaan itsenäisiä toimijoita. Edellisen vastaavan kokouksen raportissa asia esitetään selkeästi näin: Osallistuminen on oikeus, ei muiden antamaa hyväntekeväisyysapua. 1112 Tässä yhteydessä muistan Euroopan neuvoston maaliskuussa 2004 tekemän päätöksen, joka tuntuu tämän kokouksen kontekstissa erityisen tärkeältä. Euroopan neuvosto kehotti jäsenvaltioitaan luomaan kumppanuussuhteita uudistusten toteuttamiseksi. Ajatuksena on ottaa kansalaisyhteiskunta mukaan ajamaan asioita, jotka edistävät Lissabonin strategian toteutumista. Sosiaalipolitiikan tasolla kumppanuussuhteiden tulisi kaikin mahdollisin keinoin edesauttaa kansalaisten aktiivista osallistumista sosiaalisen Euroopan rakentamiseen. Jos Euroopan neuvoston suositusta noudatetaan, tällaista kumppanuutta aletaan toteuttaa kansallisella tasolla kaikissa neuvoston jäsenmaissa. Olen varma, että tämäntyyppiset kumppanuussuhteet kiinnostavat teitä! Kaikkien toimijoiden välinen kumppanuus sisältää ajatuksen, että kaikki kansalaiset osallistuvat toimintaan aktiivisesti. Tämä koskee juuri Teitä. Ehkä saan antaa yhden luxemburgilaisen esimerkin. Toukokuun 6. päivänä 2004 hyväksyttiin uusi laki, joka antaa köyhyyttä ja syrjäytymistä vastaan taisteleville kansalaisjärjestöille oikeuden liittyä Korkeimman neuvoston (Conseil Superieurin) jäseniksi. Neuvosto toimii päättäjiä avustavana asiantuntijaelimenä. Uusi laki symboloi poliittista muutosta, jonka ansiosta kansalaisyhteiskunta pääsee entistä enemmän vaikuttamaan päätöksentekoon. Tietysti tämä päätös saattoi tuottaa pettymyksen niille, jotka vaativat suoraa vaikuttamista. Nythän köyhien ihmisten osallistuminen heitä koskevaan päätöksentekoon kanavoidaan tapahtuvaksi heitä edustavien järjestöjen kautta. Haluan muistuttaa pettyneitä siitä, että länsimaiset yhteiskunnat on rakennettu edustuksellisen demokratian varaan. Köyhiä ihmisiä edustavat järjestöt ovat liittolaisia, jotka rakentavat siltoja viranomaisten ja köyhyyden kanssa kamppailevien välille. Luxemburgissa viranomaiset ovat hyvin valmiita ottamaan niiltä tulevat viestit myönteisesti vastaan. Toivotan työllenne menestystä ja lupaan samalla yhden asian. Hyvän yhteistyön ja keskinäisen tuen hengessä yhdessä Belgian hallituksen, EAPN:n ja EU:n komission kanssa Luxemburg järjestää mielellään neljännen köyhyyttä kokevien ihmisten kokouksen omalla puheenjohtajakaudellaan samaan tapaan kuin tämäkin kokous on toteutettu. Toiminnanjohtaja Quintin aloitti toteamalla, että kolmas köyhyyttä kokevien ihmisten kokous symboloi unionin päättäväistä pyrkimystä köyhyyden poistamiseen, mikä on yksi suurimmista sosiaaliturvajärjestelmiin kohdistuvista haasteista. Kokous osoittaa, että EU:ssa näiden järjestelmien uudistamiseksi kutsutaan koolle kaikkia mahdollisia sosiaalialalla toimivia ryhmiä. Mutta uudistus voi onnistua vain, jos köyhät ihmiset itse taistelevat aktiivisesti syrjäytymistä vastaan. Sosiaalisen Euroopan tulisi olla hyvä asia kaikkien kannalta: luoda työpaikkoja ja toimia ihmisten syrjäytymistä vastaan. Olisi typerää, jos se olisi olemassa vain yrityksiä ja poliitikkoja varten. Sen jälkeen, kun EU päätti joulukuussa 2000 ruveta koordinoimaan syrjäytymisenvastaiseen taisteluun liittyvää kansallista päätöksentekoa, se on omaksunut tärkeän tavoitteen. Kaikki toimijat, myös köyhät ihmiset, on saatava työskentelemään yhteisen päämäärän hyväksi. Perusoikeuksien sopimuksessa taataan kaikille oikeus ihmisarvoiseen elämään: riittävään toimeentuloon, asialliseen asumiseen, terveydenhoitoon ja koulutukseen. Kansalaisten ottaminen mukaan köyhyydenvastaiseen taisteluun varsinkin paikallisella tasolla on looginen seuraus oikeudesta ihmisarvoon. Ajat ovat muuttuneet siitä, kun käytäntöjä kehitteli vain pieni joukko virkamiehiä, jotka tiesivät mikä on parasta. Nykyään poliittisessa päätöksenteossa kuunnellaan jatkuvasti enemmän asianosaisten ihmisten omaa ääntä. Yksi esimerkki tästä oli viime huhtikuussa Tukholmassa (Ruotsissa) pidetty ensimmäinen sosiaalisen inkluusion vertaisarviointiseminaari. Se osoitti, että paikallisten yhdistysten valmistelemat toimintasuunnitelmat ovat tärkeitä paikallisten syrjinnänvastaisten strategioiden kannalta. Mutta vielä on tehtävä paljon työtä sellaisten rakenteiden aikaansaamiseksi, jotka varmistavat köyhien ihmisten mahdollisuuden osallistua päätöksentekoon. Rohkaisevaa on kuitenkin se, että vuoden 2003 kansallisten toimintasuunnitelmien valmistelun jälkeen useat maat ovat parantaneet syrjäytyneiden ihmisten osallistumismahdollisuuksia ja alkaneet entistä enemmän hyödyntää heitä edustavien järjestöjen asiantuntemusta. 1213 Jotkut kansalliset toimintasuunnitelmat ovat vielä nykyäänkin enemmän kuvailevia raportteja kuin varsinaisia strategisia toimintasuunnitelmia. Vuoden 2003 suunnitelmista näkyy kuitenkin, että monet EU-maat ovat valmiita tehostamaan syrjinnänvastaista taistelua entistä kokonaisvaltaisemman toiminnan ja vaativampien tavoitteiden avulla. Jotkut maat ovat jo onnistuneet vähentämään pitkäaikaisen köyhyyden määrää. Joissakin maissa talouskasvun hidastuminen ja työttömyyden lisääntyminen ovat lisänneet monien ihmisten, varsinkin haavoittuvimpien ryhmien, riskiä suistua köyhyyteen. Mielenterveysongelmat, alkoholismi ja huumeiden käyttö häiritsevät ja vahingoittavat edelleen yhteiskuntien toimintaa. Näiden paikallisten ongelmien vuoksi syrjinnänvastainen taistelu kannattaa integroida globaalimpaan kehykseen. Tällöin sosiaaliturvajärjestelmien modernisointi ja uudistaminen voidaan liittää toimenpiteisiin, jotka on kohdennettu suoraan vaikeimmassa asemassa olevien väestöryhmien tukemiseksi. EU:n tasolla on aloitettu yhteisten tavoitteiden integrointi tai linjaaminen eläkejärjestelmien uudistamiseksi, terveydenhuoltojärjestelmien ajanmukaistamiseksi ja syrjinnän ehkäisemiseksi. Tämä prosessi saadaan päätökseen vuonna EU:n 10 uutta jäsenmaata esittävät ensimmäiset kansalliset toimintasuunnitelmansa heinäkuun lopulla. Tämän kokouksen ansiosta nämä suunnitelmat voidaan saada vastaamaan paremmin köyhien ihmisten oleellisimpiin tarpeisiin. Uusissa jäsenmaissa kansalaisyhteiskunta ei useinkaan ole vielä riittävän kehittynyt eikä rakenteellisesti vahvalla pohjalla. Siellä ensimmäisten kansallisten toimintasuunnitelmien laatimisen pitäisi rohkaista päättäjiä asettamaan entistä kunnianhimoisempia tavoitteita. Edelliset kokoukset ovat osoittaneet, miten tärkeää on varata riittävästi rahallista tukea ja henkilöresursseja sen varmistamiseksi, että köyhät ihmiset pääsevät mukaan toimintaan. Mutta heidän osallistumiselleen on myös annettava tarpeeksi aikaa. Eri toimijoiden välille on luotava suhteita, jotka perustuvat keskinäiseen luottamukseen ja kunnioitukseen. Toivottavasti tämä prosessi stimuloi kansalaisjärjestöjen toimintaa. Se velvoittaa jokaisen meistä pohtimaan syrjinnänvastaisen taistelun strategioita, asettamaan tavoitteita ja osallistumaan niiden toteuttamiseen. EU:n syrjinnänvastainen strategia sitoo meidät prosessin seuraavaan vaiheeseen. Kansalaisyhteiskunnan organisaatiot eivät saa jäädä pelkiksi protestiliikkeiksi. Unionin uudessa perustuslaissa sosiaalipolitiikasta tulee yksi eurooppalaisen demokratian kolmesta peruspilarista. Kansalaisyhteiskunnasta pitäisi nyt tulla toimija, joka osallistuu sosiaalipolitiikan kehittämiseen. Isabelle Leborgne toi viestin edellisen köyhyyttä kokevien ihmisten kokouksen osanottajilta. Hän aloitti puheensa muistuttamalla, että kymmenen uutta jäsenmaata tuo optimismia ja haasteita uudenlaiseen 25-jäseniseen unioniin. Muissa 15 maassa vuosiksi laaditut kansalliset toimintasuunnitelmat ovat jo arviointivaiheessa. Tässä kokouksessa siirrymme uusille urille, mutta työ perustuu kuitenkin edellisten kokousten aikaansaannoksiin. Viime kokouksessa huomasimme, ettemme tienneet tarpeeksi kansallisten toimintasuunnitelmien soveltamisesta inkluusioon. Monille meistä nämä suunnitelmat olivat aivan tuntematon työmuoto. Opimme pitämään asioihin tiettyä etäisyyttä, mikä mahdollistaa niiden analysoinnin. Samalla meidän oli kuitenkin täytettävä velvollisuutemme: annettava vaikeuksista huolimatta kokoukselle todistajalausuntoja monenlaisista asioista. Muistan hyvin, miten sinnikkäästi halusimme tehdä tätä työtä: keksiä ja ymmärtää, miten osallistuminen saadaan toimimaan sekä etsiä tarvittavat keinot ja resurssit sen toteuttamiseksi köyhyydenvastaisessa taistelussa. Viimevuoden kokouksen päätösistunnossa tunsimme itsemme vahvoiksi. Olimme ylpeitä työstä, jota olimme tehneet arvokkaasti ja selkein tuloksin huolimatta kokemistamme vaikeuksista. Samalla olimme hyvin tietoisia siitä, miten paljon vielä on tekemättä. Huomasimme, ettemme voineet toimia vain omassa piirissämme. Oli integroiduttava omassa maassa ja sosiaalisen Euroopan kontekstissa tehtävään työhön. Kutsuimme talouselämän ja politiikan toimijoita uudenlaiseen dialogiin kanssamme. Tämän kokouksen osanottajat tuntevat köyhyyden omien kokemustensa perusteella. Meillä on oma roolimme osallistuvassa demokratiassa. Kun tässä kokouksessa kokoamme tietoa ja laadimme toimintaehdotuksia, pystymme tekemään yhteistyötä EU:n ja sen kunkin jäsenvaltion päättäjien kanssa. 1314 Rohkaisevia merkkejä on jo näkyvissä. Kesäkuun lopulla kotimaani Ranskan syrjinnän- ja epäoikeudenmukaisuudenvastaisen toiminnan ministeri järjesti kansallisen kokouksen inkluusion vahvistamiseksi ja syrjinnän vastustamiseksi. Ennen kokousta kokoontui neljä työryhmää, jotka käsittelivät seuraavia aiheita: 1) toimijana projektissa, 2) oikeuksien toteutuminen, 3)kodittomuus, 4) asuminen. Hallitus sitoutui järjestämään suurelle yleisölle tarkoitetun tiedotuskampanjan syrjinnänvastaisesta toiminnasta. Tämä lupaus liitettiin Ranskan kansalliseen toimintasuunnitelmaan. Nämä esimerkit ovat tyypillisiä: vastaavanlaisia on paljon muissakin EU-maissa. Ne heijastelevat kansalaisten osallistumisen positiivisia vaikutuksia paikalliseen toimintaan. Haluaisin lopettaa puheeni toiveikkaaseen viestiin varsinkin uusien tulokkaiden vuoksi. Euroopan yhteisön perustajajäsen Monnet sanoi: Emme kokoa yhteen valtioita vaan yhdistämme ihmisiä. Ennen kuin työpajat alkavat, haluaisin toistaa EAPN:lle, sen puheenjohtajalle ja koko tiimille esitetyt kiitokset näiden kokousten järjestelemiseksi tehdystä raskaasta työstä. EAPN antaa kasvot EU:ssa esiintyvälle köyhyydelle. Haluaisin kiittää myös puheenjohtajamaa Irlantia siltä saadusta tuesta ja sen poliittisten edustajien osoittamasta kumppanuuden hengestä. Haluan tuoda esille myös tulkkien tärkeän roolin: he auttavat meitä ymmärtämään toisiamme. Lopuksi haluan vielä toivottaa Teidät kaikki tervetulleiksi. Jokainen Teistä on oman maansa lähettiläs, ja olen varma, että olette siitä ylpeitä. 1415 Kokemusten vaihtoa: raportteja työpajoista 1. raportti: Sininen työpaja Puheenjohtaja: Peter Kelly, Skotlannin köyhien allianssi Raportin laatija: Danielle Dierckx, Belgia Ryhmän ohjaaja: Geza Gosztonyi, Unkari 1.1 Osallistumisen prosessit Työpajassa perehdyttiin huolellisesti osallistumisen prosesseihin erityisesti kansallisella ja paikallisella tasolla. Kokemusten vaihdon avulla tarkasteltiin sosiaalisen ja taloudellisen syrjinnän välisiä yhteyksiä. Sosiaalisen ja taloudellisen syrjinnän väliset yhteydet pyydämme vain meille kuuluvien oikeuksien mukaista kohtelua. Kun ihminen saa jonkin lupalapun, se ei merkitse, että hänellä on oikeuksia. Ennen kuin EU oli perustettu, romanit liikkuivat sen nykyisillä alueilla. Silloin meillä oli vähemmän ongelmia kuin nykyään. (Italia) Asiat sujuvat entistä huonommin, ja lainsäädäntö on entistä rajoittavampi. Suhtaudun epäilevästi lainsäädännön tulevaan kehitykseen. Tunnemme olevamme syrjäytyneitä ja hyljeksittyjä. Jos johonkin maahan päästetään siirtolaisia, heitä halutaan vain käyttää hyväksi. (Espanja) Työskentelen romanien parissa Espanjassa. Olemme yksi Euroopan kansallisista vähemmistöistä. Taloudellisessa, sosiaalisessa ja kulttuurisessa mielessä meitä hyljeksitään kaikkialla. EU:n laajenemisen jälkeen olemme suuri vähemmistöryhmä unionin sisällä. (Espanja) Minut tuomittiin Italiassa 20 vuodeksi vankilaan. On vaikea osallistua nykyyhteiskunnan toimintaan. Joskus tunnen olevani tosi eksyksissä. Nyt teen töitä entisten lainrikkojien parissa ja yritän auttaa heitä integroitumaan yhteiskuntaan. Hallitusten ei pitäisi pelkästään vaatia ihmisiltä kaikenlaista. Meidän olisi puhuttava myös tiedottamisesta. Jotkut ovat päihderiippuvaisia tai entisiä vankeja, mutta ensisijaisesti hekin ovat ihmisiä. Heidän etujaan tulisi valvoa ja aloittaa se hallinnon alimmalta tasolta. Virkamiesten täytyy ymmärtää ihmisiä ja sitä, miten tärkeää kaikkien on päästä mukaan toimintaan. (Italia) Yksi tärkeimmistä asioista, joita työpajassa nousi esiin osanottajien omiin kokemuksiin perustuneen keskustelun pohjalta, oli tasavertaisten osallistumismahdollisuuksien puute. Päätöksenteossa pahimmin vailla omaa edustusta ovat turvapaikan hakijat, pakolaiset, siirtotyöläiset sekä kansallisiin vähemmistöihin kuuluvat ihmiset. EU:ssa ei ole onnistuttu takaamaan vähemmistöille, esimerkiksi 12 miljoonalle romanille, osallistumisoikeuksia. Tämä vaikeuttaa huomattavasti heidän asemansa parantamista. Työpajassa pohdittiin sitä, että köyhät ja syrjäytyneet eivät jää pelkästään poliittisen päätöksenteon ulkopuolelle. Esimerkiksi ihmiset, joihin kohdistuu äärimmäistä syrjintää, päätyvät myös muita helpommin vankilaan. Työpajassa tutkittiin myös yhteyksiä syrjinnän ja kansalaisyhteiskunnassa mukana olemisen välillä. Eräs osanottaja luonnehti asiaa yhdellä virkkeellä: Meillä on oikeus olla olemassa ja lisäksi kansalaisoikeudet, mutta nämä oikeudet eivät toteudu arkielämässä. Kun keräsimme esimerkkejä hyvistä toimintatavoista, kuulimme, miten kampanjatyö voi koota ihmisiä yhteen purkamaan turhautumistaan. Esimerkki hyvästä toimintatavasta Espanjassa Aqui vivo, aqui voto. Täällä asun, täällä äänestän. Kampanjaamme kuului sarja toimenpiteitä, joilla vaadimme - lainsäädännön muuttamista - ulkomaalaisille täyttä toimivaltaa maan laillisina asukkaina. 1516 Loimme yhteyksiä ulkomaalaisten ja poliitikkojen välille ja järjestimme kokeiluluontoisia varjoäänestyksiä. Tilanteemme sai näkyvyyttä tiedotusvälineissä. Lehdissä oli sellaisia otsikoita kuin 6000 siirtolaista ilman äänioikeutta. 1.2 Esimerkki: osallistumisen käytäntöä Suomessa Köyhyyden vastustamisen, syrjinnänvastaisten toimenpiteiden ja yleensä kansalaisyhteiskuntaan osallistumisen välisten yhteyksien pohdinta jatkui, kun keskusteltiin rakenteellisia mekanismeja koskevan tutkimuksen tuloksista. Keskustelun selventämiseksi esitettiin esimerkki rakenteellisesta ratkaisusta, joka tukee kansalaisten osallistumista päätöksentekoon Suomessa. Suomen hallitus on luonut yhteyksiä köyhyydenvastaisen toiminnan ja kansalaisyhteiskunnan kehittämisen välille ylläpitämällä ohjelmaa, joka auttaa kansalaisia osallistumaan päätöksentekoon. Kyseessä on yksi neljästä päätöksentekoon liittyvästä ohjelmasta, jotka on laadittu vuosille Ohjelma on kansallinen demokratiahanke, joka on tarkoitettu rohkaisemaan kansalaisia mukaan päätöksentekoon ja vahvistamaan toimivaa demokratiaa. Tavoitteena on parantaa ihmisten mahdollisuuksia vaikuttaa asioihin kansalaistoiminnan ja edustuksellisuuden avulla, tarjota demokratiakoulutusta sekä vahvistaa edustuksellista demokratiaa. Erityistä huomiota kiinnitetään vähän koulutettujen pienituloisten ja syrjäytyneiden tai syrjäytymisvaarassa olevien nuorten integroimiseen takaisin yhteiskuntaan. Maija Pulli Työttömien valtakunnallisesta yhteistoimintajärjestöstä (TVY) kertoi eräistä tämän ohjelman toteuttamiseen liittyvistä ongelmista. Varattomilla ihmisillä ei esimerkiksi ole mahdollisuuksia hyödyntää digitelevision tarjoamaa uutta tieto- ja viestintäteknologiaa. Hallitus puhuu uusista haasteista ja haluaa olla vuorovaikutuksessa kansalaisten kanssa. Äänestysaktiivisuutta ja puolueisiin sitoutumista halutaan lisätä. Etsitään uusia osallistumisen muotoja paikallistasolta globaaleihin kuvioihin. On käynnissä kansalaistoimintaan liittyvää koulutusta ja kehittämistyötä. Kuitenkin on olemassa vaara, että käytetään paljon kauniita sanoja, jotka sitten jäävät pelkiksi sanoiksi. Jotta ohjelma toimisi, pitää saada aikaan konkreettista ja näkyvää toimintaa. 1.3 EU:n laajentuminen EU:n laajeneminen luo uusia mahdollisuuksia rakentaa yhteyksiä köyhyydenvastaisen agendan ja kansalaisten osallistumismahdollisuuksien kehittämisen välille. Tätä varten tarvitaan lisää syvällistä analyysiä sekä selkeä toimintaohjelma, varsinkin kun erityisesti unionin uusissa jäsenmaissa ollaan pettyneitä kehityksen hitauden vuoksi. Kokemuksia organisoinnista ja rakenteesta Bulgariassa ollaan pettyneitä: köyhyys on lisääntynyt, eikä ihmisten osallistumismahdollisuuksia ole saatu paranemaan. Liittyminen EAPN-verkostoon on ollut merkittävin edistysaskel. (Bulgaria) vahvistamme verkostoja edustamalla köyhiä ihmisiä erilaisissa komiteoissa esimerkiksi kuluttajan oikeuksiin liittyvässä työssä. Kun itse kuuluin tällaiseen komiteaan, keräsin paljon tietoa ja välitin sitä muille äideille. Näinkin voimme saada äänemme kuuluville. (Ranska) Kehitämme osallistumista pienryhmätyöskentelyn avulla. Verkostoomme kuuluu 10 eri ryhmää. Monet ryhmien jäsenet ovat olleet syrjäytyneitä. Kukin aloittaa toimimalla pienryhmässä ja etenee vähitellen suurempien joukkojen väliseen yhteydenpitoon. Sitten voi aloittaa lobbaamisen. Se voi onnistua, jos yhteyksiä vahvistetaan niin, että meillä on paljon tietoa, ja viestit kulkevat välillämme sujuvasti alhaalta ylös ja päinvastoin. (Iso-Britannia) Mutta jos sanoo oman mielipiteensä, se häiritsee heitä. Kun otamme puheenvuoron, meidän toivotaan sanovan sitä, mitä he haluavat kuulla. Kun he luovat meille työtilaisuuksia pääsemme käytännössä vain työharjoitteluun, josta saa niukasti palkkaa, ja joka ei johda työpaikan saamiseen. Se on noidankehä, jossa mennään koulutusjaksolta toiselle. Pitäisi yrittää saada edes pitempiä työsopimuksia. Työnantajat saavat meidät töihin tosi halvalla, mutta mikä on heidän vastuunsa? (Ranska) 1617 Tarvitsemme yhtenäisiä indikaattoreita!! Muuten kansalaisjärjestöt eivät kykene esiintymään yhtenä ryhmänä. Osallistumista on voitava mitata. Kansallisia toimintasuunnitelmia on arvioitava. Harmi, ettei täällä ole edustajaa siitä Ranskan ministeriöstä, joka vastaa sosiaalisesta koheesiosta. (Ranska) Toivoisin, että joka maassa, kaikilla kansallisen toiminnan tasoilla, pidettäisiin tällaisia kokouksia. Siten voitaisiin vaikuttaa sosiaalisen inkluusion kansallisiin toimintasuunnitelmiin. (Italia) 1.4 Verkostotoimintaa alhaalta ylöspäin Yleisistä kommenteista kävi ilmi, että osallistumismahdollisuuksissa on erityisen paljon puutteita silloin, kun ei ole saatu yhteyttä hallituksen luomiin rakenteisiin. Positiivista on se, että osanottajat kertoivat hallitusten oppineen sen tosiasian, ettei kansalaisten osallistumista päätöksentekoon voi estää. Liikkeelle lähtö ja osallistuminen kuuluvat nyt poliittiseen agendaan, mikä mahdollistaa jatkuvan vaikuttamisen. Työpajassa käytiin vilkasta keskustelua siitä, miten voitaisiin järjestäytyä, jotta köyhät ja syrjäytyneet saisivat äänensä paremmin kuuluville. Ranskalaiset kokousvieraat kertoivat, miten tätä tavoitetta voi toteuttaa alhaalta ylöspäin tapahtuvan verkostotoiminnan avulla. Tämä on edistänyt osallistumisen jatkuvuutta. Puhuttaessa rakenteista viitattiin myös vallan eri tasoihin: niitäkin täytyy integroida. Joissakin maissa, esimerkiksi Ranskassa ja Saksassa, alueellinen taso on hyvin tärkeä. Paikoin on olemassa osallistumisen tukemiseen tarkoitettuja rakenteita, mutta ne hukkuvat isompiin byrokraattisiin järjestelmiin. Kansallisista toimintasuunnitelmista niiden toiselta kierrokselta oli positiivisia kokemuksia. Suunnitelmien laadinnan jälkeen on ollut enemmän osallisuutta kuin aiemmin. Toiminnan näkyväksi tekemisen ja läpinäkyvyyden sekä molemminpuolisen dialogin tarpeellisuutta on myös ymmärretty paremmin. 1718 Raportti 2: Vihreä työpaja Puheenjohtaja: Leopold Vereecken, EAPN, Belgia Raportin kirjoittaja: Justina Wilga, ATD Ryhmän ohjaaja: Clara Fonseca, EAPN 2.1 Kokemuksesta tiedonvaihtoon Työpajan teemana oli pohtia, millaista kuvaa köyhyydestä haluamme levittää yleiseen tietoon ja miten. Keskusteluissa keskityimme seuraaviin avainkysymyksiin: Miten välittää tietoa ja kenelle? Miten kerromme kokemuksistamme viranomaisille ja esitämme heille vetoomuksia? Mitä teemme elinolojemme parantamiseksi? Belgialainen edustajaryhmä kertoi esimerkin siitä, miten köyhät ihmiset, jotka joutuivat kärsimään energialaitosten yksityistämisestä, käynnistivät tehokkaan edunvalvontakampanjan. Se toimii paikallistasolla, Belgian flaaminkielisellä alueella, sekä koko EU:n tasolla. Tuhansia ihmisiä oli mukana laatimassa kirjelmää poliitikoille. Kampanjan mukaan EU:n direktiivi energialaitosten yksityistämisestä vaikeuttaa köyhien ihmisten tilannetta. Jääminen ilman sähköä on alkusoitto yhteiskunnasta syrjäytymiselle. On selvää, että jos ei saa energiaa, ei voi osallistua yhteiskunnan toimintaan. Energialaitosten yksityistäminen voi hyödyttää yrittäjiä: jotkut heistä voivat jopa onnistua kiertämään veroja. Julkisten palvelujen yksityistämisestä tuli tärkeä puheenaihe. Tilanne osoittaa, että joidenkin EU:n käytäntöjen sivuvaikutuksena voi syntyä lisää köyhyyttä ja syrjäytymistä. Miten ihmiset saa liikkeelle Köyhyys ja energia nimistä projektia tukee Belgian köyhyydenvastainen verkosto. Siinä köyhät ihmiset järjestäytyvät puolustamaan oikeuttaan saada energiaa. Hankkeen alullepanijoina oli ryhmä turnhoutilaisia naisia, joiden sähkön- tai kaasunsaanti oli katkaistu. Väkeä on liittynyt mukaan kaikkialla Flanderissa. Hankkeella on saatu konkreettisia tuloksia. Sähköjä ei enää katkaista välittömästi, eikä yksittäinen palvelun tarjoaja voi enää päättää katkoista. Päätökseen tarvitaan oikeudellinen prosessi. Näistä tuloksista, projektin saamasta julkisuudesta ja poliitikkojen sitä kohtaan osoittamasta kiinnostuksesta johtuen osanottajat ovat hyvin motivoituneita käymään tarvittavissa kokouksissa. Yhteisötoiminnan kehittämistyöntekijä varmistaa, että kansalaiset itse pääsevät mukaan kampanjan kaikkiin toimintoihin ja toimii yhteyshenkilönä kokousten järjestämisessä. Yhteistyö kannattaa. On luotu yhteyksiä muihin samaan päämäärään pyrkiviin järjestöihin. Hankkeen kohderyhmä on ollut mukana kaikissa yhteydenotoissa yhteistyökumppaneihin. Projektin vaatimukset annetaan aina asiantuntijoiden tarkastettaviksi. Näin varmistetaan, että ne ovat tieteellisesti perusteltuja. Projektin tuloksista on tiedotettu laajalti. Erilaiset julkisen sektorin työntekijät pyytävät siitä tietoja. Projektissa käydään dialogia julkisen sektorin päättäjien kanssa. Yhteisötoiminnan kehittämistyöntekijä: Mieke Clymans, Priso, Steunpunt, Turnhout (Belgia) Monilla kokouksen osanottajilla oli kokemuksia energialaitoksiin liittyvistä ongelmista: he kertoivat, miten kaasun tai sähkövirran katkaiseminen ovat johtaneet kodittomuuteen ja perheiden hajoamiseen. Esimerkiksi Tanskassa eräs kokousedustaja oli menettänyt kotinsa, koska ei pystynyt maksamaan sähkölaskuaan. Hänen päihdeongelmansa kehittyi alkoholismiksi, jonka vuoksi perhe hajosi. Liettuassa sähkölämmityksen vattihinnan 6-7 prosentin korotus aiheuttaa ongelmia maksukyvyttömille ihmisille. 1819 Omakohtaisia kokemuksia energiakatkoksista Puolassa kansalaisjärjestöt eivät aina pysty maksamaan sähkölaskujaan. Rautateiltäkin sähköt katkeilevat usein samasta syystä. Tavallisesti suljetaan pienemmät linjat. Tämä lisää työttömyyttä. (Puola) Koska valtio on ainoa sähkön tarjoaja, se voi vapaasti periä hyvinkin suuria summia sähkövirran uudelleen kytkemisestä. (Portugal) Katkon jälkeen sähkön uudelleen kytkeminen on tosi kallista. (Puola) Kun vesilaitos yksityistetään, tilanne asuntoloissa pahenee entisestään. (Portugal) Kun elää pienillä tuloilla kasvavien lasten kanssa, on vaikea maksaa energiasta. (Alankomaat) Belgiassa energia-asioista vastaa viisi eri ministeriä. On vaikea saada heihin yhteyttä tai saada heidät kiinnostumaan asiasta. Heillä on kaikilla omat talot, joten he eivät tunne tilannettamme. (Belgia) Julkisista palveluista käytiin samantapainen kampanja kuin se, jonka BARKA-niminen yhdistys kävi Puolassa työllisyydestä. Osanottajat puhuivat tuen saannin merkityksestä, koulutuksesta, opiskelusta ja työtilaisuuksista. Noidankehä voidaan katkaista, jos on mahdollisuuksia ja resursseja omaehtoiseen järjestäytymiseen. Mahdollisuudet ovat kuitenkin usein liian lyhytkestoisia tuottaakseen pitkäaikaisia tuloksia. Työpaikkojen ja koulutusmahdollisuuksien luominen Esittelemme työmme tuloksia viranomaisille. Näytämme heille, miten kehitämme itseämme, ja miten me alkoholistit noudatamme terapiaohjelmia. Näytämme, miten muutamme elämäämme tekemällä työtä. Näytämme, että pystymme pitämään huolta itsestämme. Monet ministerit ovat nähneet koulumme ja työmme. Ikinä he eivät usko minua, kun kerron, että olen alkoholisti ja parhaillaan toipumassa valtavista ongelmista. En minäkään olisi uskonut, että pystyin kuudessa vuodessa opiskelemaan ja suorittamaan tutkinnon. Todistusvoimaiset elämäntarinamme antavat meille uskottavuutta viranomaisten silmissä. Kokemuksistamme on ollut apua lainsäädännön erityisesti sosiaalista työllistämistä (sosiaalisia yrityksiä) koskevan lain valmistelussa. Laki antaa järjestöille mahdollisuuden valaa yrittäjähenkeä sellaisiin köyhiin ihmisiin, jotka voivat sen suomien etuisuuksien ansiosta luoda koulutus- ja työmahdollisuuksia itselleen ja muille. (Puola) 2.2 Oikeus peruspalveluihin On olemassa vaara, että sosiaaliturvasta tulee eräänlainen hyväntekeväisyyden muoto samalla, kun muihin asioihin liittyvä lainsäädäntö lisää köyhyyttä entisestään. Tällainen kehitys pahentaa EU:n kaksijakoistumista. Mitä voidaan tehdä peruspalveluiden takaamiseksi kaikille? Ilman tiettyjä perusolosuhteita on mahdotonta osallistua yhteiskunnan toimintaan. Selkeänä esimerkkinä tästä nousivat työpajaan osallistuneiden kokemuksista esille EU-kansalaisten liikkumiseen liittyvät rajoitukset varsinkin vammaisten rajalliset toimintamahdollisuudet. Oikeus tukeen ja palveluihin ei hyväntekeväisyyteen Suomessa kaikille taataan oikeus asumiseen, terveydenhoitoon, koulutukseen ja tiedonsaantiin. Ongelmana on kuitenkin 10 prosentin työttömyysaste. Työttömiä on vieläkin enemmän niiden siirtolaisten joukossa, jotka eivät puhu suomea. He eivät voi opiskella eivätkä saa tarvitsemaansa tietoa. Suomenkieltä on vaikea oppia, mutta haluamme integroitua yhteiskuntaan. Mitä voimme tehdä sen hyväksi, että sosiaaliturvasta ei tule maahanmuuttajiin kohdistettua hyväntekeväisyyttä? (Suomi) Minä olin ennen alkoholisti. Mutta surujaan ei voi hukuttaa viinaan. Nyt olen riippuvainen Kofoed s Skolesta, koska se auttoi minua parantamaan tilannettani. (Tanska) Minä olin ennen riippuvainen heroiinista. Mutta nyt minulla on BARKA-yhdistyksen ansiosta työtä vuodeksi. (Puola) 1920 2.3 Rakenteet ja organisaatio Työpajaan osallistuneet kertoivat mielipiteitään myös rakenteellisiin mekanismeihin liittyvästä tutkimuksesta. Keskustelua selventävänä esimerkkinä he käyttivät Belgian taistelua köyhyyttä vastaan. Viranomaiset käynnistivät ohjelman, jonka tarkoituksena oli hyödyntää erilaisten yhdistysten asiantuntemusta. Tärkeimpänä työmuotona on nimenomaan osallistuminen. Kiinnitämme paljon huomiota kirjoitettuun tekstiin. Jokaisen kokouksen jälkeen varmistamme, että olemme ymmärtäneet kunnolla sen, mitä on saatu kirjoitetuksi. Paperille saatu teksti on niin tärkeää, koska sen avulla ne, jotka olivat paikalla, voivat välittää asioita muille. Keskustelumme ovat avoimia eri alojen (asumisen ja terveydenhuollon) ammattilaisille ja muille, esim. vuokralaisyhdistysten edustajille. Järjestämme myös lukemiseen ja luetun ymmärtämiseen liittyvää koulutusta. Tulokset ovat niin hyviä, että lakimiehet usein ihmettelevät, miten osuvia kysymyksiä syrjäytyneet ihmiset heille esittävät. Joka toinen vuosi laadimme raportin, jota hallitus joutuu kommentoimaan. Tämä kokemus osoittaa, että tarvitsemme: kirjoitettuja kokouspöytäkirjoja tilaisuuksia verkostoitua ja kokoontua halua molemminpuoliseen dialogiin, ei hyväntekeväisyyteen (harvinaista viranomaisten puolella) takeet siitä, että syrjäytyneillä on tilaisuus ilmaista itseään ja tulla kuulluiksi koulutusta. Keskustelussa muut osanottajat pohtivat tätä kokemusta. Kokemuksia rakenteista ja organisaatiosta Meidän pitää verkostoitua ja löytää yhteistyökumppaneita, jotka saavat äänensä kuuluville esim. lehdistö ja ammattiyhdistykset. Toiminta ja kumppanuussuhteet laajenevat kuin lumipallo. tarvitaan yhteistyötä eri alojen edustajien kanssa. Syrjäytyneet voivat vaikkapa saada yliopistojen asiantuntijoilta apua vaatimusten ja projektien valmisteluun. Syrjäytyneet voivat luoda kuvan itsestään aktiivisina ihmisinä, jotka pystyvät tekemään aloitteita tilanteensa korjaamiseksi. He voivat ilmaista itseään yhdistyksissä, osallistua erilaisiin hankkeisiin yhdessä muiden kanssa, saada koulutusta jne. Meillä on työllisyysaiheinen työpaja, jossa jaamme kokemuksia työmarkkinoista. Keskustelemme myös yrittäjien ja ammattiyhdistysten edustajien kanssa. Keskustelujen sisältö merkitään huolellisesti muistiin, ja muistiinpanot tarkistetaan. Sitten kootaan hyväksytty loppuraportti. Tämä vie aikaa, samoin keskustelut yhteistyökumppaneiden kanssa. Mutta se kaikki on välttämätöntä. (Belgia) Portugalissa on vaikea käynnistää verkostoa vaatimaan oikeuksiemme toteutumista. Heikentääkseen verkostoja hallitus leikkaa niiden saamia avustuksia. Emme vaadi liikaa, ettemme menettäisi avustuksia. (Portugal) Meidän projektiamme rahoittavat flaaminkielisen alueen viranomaiset. He eivät leikkaa tukeaan, koska käymme heidän kanssaan vuoropuhelua. Valitsimme itse aiheen. Vapaaehtoiset työntekijät hoitavat suurimman osan verkostotyöstä, esimerkiksi vierailut köyhien ihmisten luo. (Belgia) 20 Näytä lisää
European Monitoring Centre on Racism and Xenophobia Observatories Européen des Phénomènes Racistes et Xénophobes Europäische STELLE zur Beobachtung von Rassismus und Fremdenfeindlichkeit Esteiden poistaminen Lisätiedot ICA - KANSAINVÄLINEN OSUUSTOIMINTALIITTO OHJELMA OSUUSTOIMINNAN VUOSIKYMMENELLE 2011-2020 TAMMIKUU 2013
ICA - KANSAINVÄLINEN OSUUSTOIMINTALIITTO OHJELMA OSUUSTOIMINNAN VUOSIKYMMENELLE 2011-2020 TAMMIKUU 2013 OHJELMA OSUUSTOIMINNAN VUOSIKYMMENELLE Tämän dokumentin ovat kirjoittaneet Kansainvälisen Osuustoimintaliiton Lisätiedot FRA. Muihin jäsenvaltioihin muuttavien ja niihin asettautuvien Euroopan unionin romanikansalaisten tilanne
FRA Muihin jäsenvaltioihin muuttavien ja niihin asettautuvien Euroopan unionin romanikansalaisten tilanne Noviembre de 2009 Europe Direct -palvelu auttaa sinua löytämään vastaukset EU:hun liittyviin kysymyksiisi Lisätiedot Bo Rönngren, Malte Segerdahl ja Martin Viredius Työllä on hintansa
Bo Rönngren, Malte Segerdahl ja Martin Viredius Työllä on hintansa Sosiaalisen polkumyynnin torjunta kuljetusalalla POHJOISMAINEN KULJETUSTYÖVÄEN FEDERAATIO 2008 Kirjoittajat: Bo Rönngren, Malte Segerdahl Lisätiedot Monikulttuurisuus ja tietoyhteiskunta
Monikulttuurisuus ja tietoyhteiskunta Mikko Pakarinen SITRAN RAPORTTEJA 36 Monikulttuurisuus ja tietoyhteiskunta Mikko Pakarinen S I T R A H E L S I N K I Sitran raportteja 36 Sitra ja Mikko Pakarinen Lisätiedot Mitä mieltä? Mitä mieltä! Lasten osallisuus lastensuojelun kehittämisessä Mikko Oranen
Mitä mieltä? Mitä mieltä! Lasten osallisuus lastensuojelun kehittämisessä Mikko Oranen Sosiaali- ja terveysministeriön Lastensuojelun kehittämisohjelman osaraportti. Raportti on tarkistettu versio Lastensuojelun Lisätiedot DIALOGINEN YHTEISTYÖ JA OSALLISTAMINEN VERKOSTOSSA
Pohjolan lapset Nuorilla on väliä! Pohjoismainen hyvinvointikeskus Ideavihko Varhainen tuki perheille -projektin tulokset 1 Pohjolan lapset Nuorilla on väliä! Julkaisija: Pohjoismainen hyvinvointikeskus Lisätiedot Miten vaikutan? Kansalaistoimijan vaikuttamisopas. Anne Ilvonen. OK-opintokeskus
Miten vaikutan? Kansalaistoimijan vaikuttamisopas Anne Ilvonen OK-opintokeskus Sisältö Vaikuttaminen on jokaisen kansalaistaito... 5 1. Mitä vaikuttaminen on?... 6 1.1. Valta... 7 1.2. Osallistuminen... Lisätiedot ISTUNTO KESKIVIIKKONA 9. HUHTIKUUTA 2003
3-001 ISTUNTO KESKIVIIKKONA 9. HUHTIKUUTA 2003 3-002 (Istunto avattiin klo 9.00.) Puhetta johti puhemies COX 3-003 Alavanos (GUE/NGL). (EL) Arvoisa puhemies, käytän puheenvuoron kulttuuri-, nuoriso-, koulutus-, Lisätiedot Nuorten näkemyksiä inklusiivisesta koulutuksesta
Nuorten näkemyksiä inklusiivisesta koulutuksesta Euroopan parlamentin kuuleminen Bryssel, marraskuu 2011 Nuorten näkemyksiä inklusiivisesta koulutuksesta Euroopan parlamentin kuuleminen Bryssel, marraskuu Lisätiedot MAAILMA EROON LAPSITYÖSTÄ
työn 3-4/2010 MAAILMA EROON LAPSITYÖSTÄ Työpaikat vihreiksi, Osuustoiminta kuiville talouskriisistä, Kansainvälinen työkonferenssi, ILOn varapääjohtaja Kari Tapola Työn Maailma -lehden haastattelussa. Lisätiedot Suomalaisten puolesta. Perussuomalaisten sosiaali- ja terveyspoliittinen ohjelma 2015
Suomalaisten puolesta Perussuomalaisten sosiaali- ja terveyspoliittinen ohjelma 2015 Perussuomalainen sosiaalija terveyspolitiikka Suomalainen hyvinvointiyhteiskunta on käsite, josta olemme voineet suomalaisina Lisätiedot TAVOITTEET, TEOT JA TULOKSET LAPSI- JA NUORISOPOLITIIKAN KEHITTÄMISOHJELMAN 2012 2015 VÄLIARVIOINTI
TAVOITTEET, TEOT JA TULOKSET LAPSI- JA NUORISOPOLITIIKAN KEHITTÄMISOHJELMAN 2012 2015 VÄLIARVIOINTI JULKAISIJA Valtion nuorisoasiain neuvottelukunta Nuora JULKAISUN NIMI Tavoitteet, teot ja tulokset Lapsi- Lisätiedot Monimuotoisuuden johtamisen koulutusopas
Monimuotoisuuden johtamisen koulutusopas Laatijat: Marion Keil, Badrudin Amershi, Stephen Holmes, Hans Jablonski, Erika Lüthi, Kazuma Matoba, Angelika Plett ja Kailash von Unruh (International Society Lisätiedot Mielen hyvinvoinnin hankkeet Raportti Skotlannin opintomatkasta 14.-17.4.2015
Mielellään Mielen hyvinvoinnin hankkeet Raportti Skotlannin opintomatkasta 14.-17.4.2015 Kuva: Säkkipillin ja kirkonkellojen soittoa Edinburghin vanhassa kaupungissa. Vanhus- ja lähimmäispalvelun liitto Lisätiedot EUROOPPALAINEN PERUSKIRJA NAISTEN JA MIESTEN VÄLISESTÄ TASA-ARVOSTA PAIKALLISHALLINNOSSA
1 EUROOPPALAINEN PERUSKIRJA NAISTEN JA MIESTEN VÄLISESTÄ TASA-ARVOSTA PAIKALLISHALLINNOSSA Peruskirja, jolla Euroopan kunnat ja maakunnat sitoutuvat käyttämään valtaansa ja yhteistyökumppanuuksiaan asukkaidensa Lisätiedot ETSIVÄ TYÖ. Euroopan syrjäytyneiden väestönosien parissa. Suuntaviivoja yhdenmukaisiin etsivän työn palveluihin
ETSIVÄ TYÖ Euroopan syrjäytyneiden väestönosien parissa Suuntaviivoja yhdenmukaisiin etsivän työn palveluihin ETSIVÄTYÖ Euroopan syrjäytyneiden väestönosien parissa Suuntaviivoja yhdenmukaisiin etsivän Lisätiedot Osallistuminen ja osallisuus lähidemokratiassa
Niina Rahikka-Räsänen ja Sanna Ryynänen Osallistuminen ja osallisuus lähidemokratiassa Suomen Setlementtiliitto ry:n Uusi paikallisuus -hankkeen kehitysprojekti osallistumisen ja osallisuuden mahdollisuuksien Lisätiedot Järjestöt voimana muutoksessa
Järjestöt voimana muutoksessa Sosiaali- ja terveysjärjestöjen vuosikirja 2011 Järjestöt voimana muutoksessa Sosiaali- ja terveysjärjestöjen vuosikirja 2011 Julkaisija Sosiaali- ja terveysjärjestöjen yhteistyöyhdistys Lisätiedot Euroopan unioni. Eurooppa. Tietolehti nuorille
Euroopan unioni Eurooppa. Tietolehti nuorille Tämä tietolehti ja siihen liittyvä opettajan opas ovat saatavilla internetissä osoitteessa http://europa.eu/teachers corner/index_fi.htm https://bookshop.europa.eu/fi/home/ Lisätiedot Paikallinen turvallisuussuunnittelu. Prosessi tutuksi ja ideoita työn kehittämiseen kunnissa
Paikallinen turvallisuussuunnittelu Prosessi tutuksi ja ideoita työn kehittämiseen kunnissa 1 Tämä julkaisu on tarkoitettu erityisesti Sinulle, joka osallistut paikalliseen, seudulliseen tai maakunnalliseen Lisätiedot ONNISTUNUT MUUTOS. Tukea onnistuneen muutoksen suunnitteluun ja läpivientiin
ONNISTUNUT MUUTOS Tukea onnistuneen muutoksen suunnitteluun ja läpivientiin SISÄLLYSLUETTELO 1 JOHDANTO 3 Onnistuneen muutoksen lähtökohdat 4 2 MUUTOKSEN JOHTAMINEN 5 2.1 Muutoksen lähtökohdat 5 Muutosvoimat Lisätiedot Ari Haapanen. Monimuotoisuusbarometri 2007. ikä ja monikulttuurisuus haasteena ja voimavarana. monikko monikko
Ari Haapanen Monimuotoisuusbarometri 2007 ikä ja monikulttuurisuus haasteena ja voimavarana monikko monikko Ari Haapanen Monimuotoisuusbarometri 2007 - ikä ja monikulttuurisuus haasteena ja voimavarana Lisätiedot Poliittinen julistus
Demarinuoret ohjelmat 12.11.2012 tilanteessa 1 / 87 Nämä kopioitu 12.11.2012 Poliittinen julistus Periaateohjelma Perusopetusohjelma Asuntopoliittinen ohjelma Ympäristöasiakirja Tasa-arvoasiakirja Tietoyhteiskunta-asiakirja Lisätiedot Superäitejä ei ole. » Jokainen vanhempi tarvitsee tukea kasvattajana s.12. Taloushallinto sähköistyy vauhdilla 10. Verkostoissa jaetaan kokemuksia 24
ray:n avustustoiminnan asiakaslehti Taloushallinto sähköistyy vauhdilla 10 Verkostoissa jaetaan kokemuksia 24 2 2011 Superäitejä ei ole» Jokainen vanhempi tarvitsee tukea kasvattajana s.12 HYVÄN TEKIJÄ Lisätiedot Erja Horttanainen, Anu Wikman-Immonen (toim.) Kunnat kansainvälisen maahanmuuttopolitiikan toteuttajina
Erja Horttanainen, Anu Wikman-Immonen (toim.) Kunnat kansainvälisen maahanmuuttopolitiikan toteuttajina Toimittaneet Erja Horttanainen Anu Wikman-Immonen Kuvat Futureimagebank, Comma Suomen Kuntaliitto Lisätiedot UUSI NOUSU. Alexander Stubb Vaaliohjelma
UUSI NOUSU Alexander Stubb Vaaliohjelma KOLME POINTTIA ALEXISTA Suomen kansa riippumattomana ja vapaana parhaiten voi työskennellä sen tehtävän toteuttamiseksi, jonka suorittamiselle se toivoo ansaitsevansa Lisätiedot Työelämäosallisuuden eurooppalaiset kontekstit: Vammaisuus ja työllisyys. Eurooppalainen UEmploy-raportti
Työelämäosallisuuden eurooppalaiset kontekstit: Vammaisuus ja työllisyys Eurooppalainen UEmploy-raportti UEmploy: Consultancy for Employment Inclusion 510784-LLP-1-2010-1-RO-LEONARDO-LMP Käännös: Greta Lisätiedot Tasa-arvosuunnitelma Vasemmistonuoret ry
Tasa-arvosuunnitelma Vasemmistonuoret ry Sisällysluettelo 3 Johdanto 4 Mihin tasa-arvosuunnitelmaa tarvitaan? 6 Miten tasa-arvosuunnitelmaa toteutetaan 10 Stereotypiat ja normit 12 Syrjintä 18 Kiusaaminen Lisätiedot 2016 © DocPlayer.fi Yksityisyyskäytäntö | Palveluehdot | Palaute